Generalforsamling Obstrupparken



Sted: Fællesarealet - Andet sted tilgår hvis vejret er dårligt.

Dato: 06/06-21

Klokken: 16:00

# Indkaldelse til ordinær generalforsamling i Parcelforeningen Obstrupparken

Der indkaldes hermed til ordinær generalforsamling i Parcelforeningen Obstrupparken 18-67 i henhold til vedtægternes pkt. 5.2. Mødet afholdes på fællesarealet søndag d. 6. juni kl. 16:00. Da der sidste år blev nedsat helt ny bestyrelsen, vil der i år være mulighed for at stille op til valg, hvorfor det bør overvejes om man har lyst til at blive medlem af bestyrelsen. Arbejdsbyrden i bestyrelsen er på nuværende tidspunkt ganske begrænset. Indsættelse i bestyrelsen er gældende for en to-årig periode.

# Dagsorden:

1. Valg af dirigent
2. Formandens beretning
3. Fremlæggelse af regnskabet
4. Vedtagelse af budget for følgende år og fastsættelse af kontingent og eventuelle bidrag
5. Grundejerforeningen Tulshøj
6. Behandling af rettidigt indkomne forslag
7. Valg af bestyrelsesmedlemmer og suppleanter.
Følgende medlemmer er på valg og stiller op til genvalg:
- Jesper Holm, medlem
- Maiken Andreasen, medlem
- 2 nye suppleanter skal vælges

8. Valg af revisor og revisorsuppleant
9. Eventuelt

Venlig hilsen
Bestyrelsen

Info

Vi har i bestyrelsen i år valgt, at generalforsamlingen også skal være et samlingspunkt for medlemmerne, hvorfor vi i bestyrelsen vil stå for, at der efter mødet kan afholdes fællesspisning på de grønne arealer. Vi i bestyrelsen sørger for grillmad og vand/øl.

Derfor S.U. senest d. 15/05-21 til Troels Rønaa, nr 36 - tlf: 31363180 eller mail: troelsroenaa92@gmail.com
Meddel gerne hvor mange i kommer fra husstanden. Børn er meget velkomne!

Derudover må I gerne sætte kryds i kalenderen til årets vejfest som afholdes d. 28. August og vil fremadrettet afholdes den sidste lørdag i August. Invitation hertil følger.

Indkomne forslag

* Haveudvalg

Grøn kile mellem hus 34 og 36 – her anlægges et aflangt felt med lave bærbuske fx solbær- , stikkelsbær- og sukkerribsbuske sammen med et bælte af vilde blomster som anskaffes som frø. Dette vil give flere insekter til at bestøve bærbuskene og det ville være en herlig ting for børnene af kunne gå på opdagelse i buske og blomster.

Dråben (rundkørslen) - hvor der i dag er placeret 3 træer med bunddække. Her tænker vi at grave de 3 træer op og jordforbedre omkring de 3 træer og fjerne bunddækket, plante træerne igen og der afdækkes med træflis. Vi syntes i dag at der vokser meget ukrudt op i bunddækket og det vil blive svært at holde pænt i længden.

På det store fælles areal, - hvor der i dag er nogle sølle planter / træer. Her tænker vi at bibeholde arkitekt tegningen forstået således: at der ud mod vejen (overfor etplanshusene) plantes en bøgehæk for at afskærme for vejen, plante nogle sommerfuglebuske i buen ud mod den anden del af vejen. Vi skal se på hvor mange af syrenerne der skal udskiftes eller udskiftes med andre typer buske der er mere villige til at gro.

I den modsatte ende af det store fælles arel tænker vi, at det kunne give lidt liv med en meget stor cirkel med vilde blomster (frø blanding), hvor der også plantes forskellige frugttræer.

Da jorden er meget ringe på fællesarealerne, påtænker vi at kontakte entreprenør Poul Erik, så han kan stå for alt gravearbejdet og jordforbedringen, så de nye planter, buske og træer kan få en god start og vækst. Vi tænker ligeledes at det ville være både pænt og smart af afslutte med flis, da det kræver et minimum af vedligeholdelse.

Angående vedligeholdelse af fællesarealer tænker vi ikke at bærbuskene og frugttræer kræver megen vedligeholdelse, måske lidt beskæring om nogle år. De vilde blomster klippes til efteråret, når der alligevel klippes græs. Arealerne med de vilde blomster eftersås hvert år.

Vi tænker at det kunne være en god ide at have to fællesdage om året (som kunne ligge fast) til vedligehold af vores fællesområder. En om foråret (fx sidste søndag i marts) og en om efteråret (fx første søndag i oktober) og til disse fælles dage kunne vi servere fælles frokost (fx en grillet pølse og en vand/øl)

Vi mener også det skal være ganske frivilligt at deltage på disse dage, men vil dog opfordre til at deltage. Vi har tænkt at reklamere for havedagene på vores FB side i lidt god tid (det bliver det jo nok ikke til i år) , men så fremadrettet!

Vi tænker også det kunne være rart med et fast beløb som haveudvalget kunne have til rådighed, så der kan indkøbes lidt plantefrø med mere uden at det skal op på generalforsamlingen, hvis det kun drejer sig om småting.

*Der er ikke modtaget budget på dette, hvorved der på denne generalforsamling alene skal stemmes om der skal arbejdes videre med ovenstående og om haveudvalget årligt skal have et fast beløb til rådighed.*

*Afstemning 1:*

1. *Ja, der skal arbejdes videre med hele planen*
2. *Ja, der skal arbejdes videre med dele af planen*
3. *Nej der skal ikke arbejdes videre med planen*

*Afstemning 2:
A) Haveudvalget skal have et årligt rådighedsbeløb på 0-1.000 kr.
B) Haveudvalget skal ikke have et årligt rådighedsbeløb*

* Skur og flagstang på fællesareal

Der er indmeldt et ønske om et skur og en flagstand på fællesarealet. I skuret skulle der være adgang til f.eks. stige, trillebøre mv. Som der ofte bliver spurgt om på Facebook gruppen. Der er endnu ikke budget på, hvad et skur vil koste idet der både kan hyres en tømrer ind til arbejdet, men det kan også være, at der er nogen der melder sig til at bygge et. Forventet budget maksimalt 5.000 kr. Der er ikke kommet med forslag til hvor skuret skal stå.

En flagstand i god kvalitet vil koste omkring 6.000 kr. Der henledes til at de gældende flagregler overholdes. Flagstangen kan bookes, hvis man ønsker at bruge denne og flaget kan være i skuret såfremt der er stemning for dette.

*Afstemning:*

1. *Der skal bygges skur og købes en flagstang*
2. *Der skal bygges skur*
3. *Der skal købes en flagstang*
4. *Ingen af delene*
* Vedtægtsændring

Der er kommet indsigt i vedtægterne for Obstrupvænget og de har følgende afsnit i deres vedtægter:

*”Foreningen skal – bortset fra en vejfond og en eventuel grundfond og en rimelig driftskapital – ikke oparbejde nogen formue, men i økonomisk henseende alene hos medlemmerne opkræve de nødvendige bidrag til at bestride foreningens udgifter.*

*Det kan dog på generalforsamlingen vedtages, at der skal ske henlæggelse til bestemte formål, f.eks. fornyelser og øvrige istandsættelser... ”*Med baggrund i ovenstående er der et ønske fra bestyrelsen, at vi får indarbejdet i vores vedtægter et lignende afsnit i vores vedtægter. Et forslag kunne være:

*”Foreningen skal – bortset fra en vejfond og en rimelig driftskapital – ikke oparbejde nogen formue, men i økonomisk henseende alene hos medlemmerne opkræve de nødvendige bidrag til at bestride foreningens udgifter. Det kan dog på generalforsamlingen vedtages, at der skal ske henlæggelser til bestemte formål. Derfor henstilles til, at der årligt tilsidesættes 10.000 kr. til vejfold og den rimelige driftskapital maksimalt må udgøre 75.000 kr. Såfremt driftskapitalen overstiger dette nedsættes kontingentet tilsvarende.”*

*Afstemning:*

1. *Ja*
2. *Nej*
* Ekstraregning til vedligeholdelse – Tulshøjparken

Der skal etableres nye vejtræer, broen skal males og der skal laves stålkanter omkring multibanen for at ukrudt ikke vokser ind under og ødelægger kunstgræsset - med det nuværende kontingent, kan det ikke finansieres. Derfor er der en ekstraregning på 400 kr. pr. husstand.

*Afstemning:*

1. *Beløbet trækkes fra ejerforeningens konto*
2. *Beløbet dækkes af hver husstand*
* Rettigheder på Facebookgruppen

Der er i dag rigtig mange administratorer på Facebookgruppen og der er stillet forslag om, at det er den gældende bestyrelse der er administrator på gruppen.

*Afstemning:*

1. *Ja*
2. *Nej*
* Sociale arrangementer

Der er indsendt forslag omkring sociale arrangementer for at fremme fællesskabet på vejen. Der er talt om at nedsætte en pulje på et beløb, hvor man kan søge om maksimalt 25% af det samlede beløb til det pågældende sociale arrangement. Kravet for det sociale arrangement er, at det skal være et hvor alle kan deltage i. Måden man søger på er, at man undersøger hvor mange der ønsker at deltage og herefter indsender ansøgning til bestyrelsen, som vil stemme om det pågældende arrangement kan modtage et tilskud fra den fælles pulje.

*Afstemning 1 – skal puljen etableres?*

1. *Ja*
2. *Nej*

*Afstemning 2 – hvor stor skal puljen være?*

1. *2.000 kr.*
2. *4.000 kr.*
3. *6.000 kr.*
* Vejfest 2021
Der er planer om afholdelse af vejfest i 2021 og bestyrelsen står gerne for, at arrangere denne såfremt der ikke er andre der ønsker. Derfor bedes du vurdere om du har lyst til, at hjælpe med at arrangere denne. Derudover er der stillet forslag om der skal gå en éngangsbetaling til dette års vejfest.

*Afstemning 1 – skal vejfesten have en engangsbetaling?
A) Ja
B) Nej*

*Afstemning 2 – hvis ja – hvor meget skal denne være på?
A) 2.000 kr.
B) 4.000 kr.
C) 6.000 kr.*

* Nedsættelse af kontingent

Pr. 01.05.2021 står der 105.114 kr. på driftskonto og 40.000 kr. på vejfond. Der er endnu ikke indbetalt kontingent for 2021, så efter 01.06.2021 stiger saldoen på driftskontoen med 72.500 kr. og vejfonden stiger med 10.000 kr.
De gennemsnitlige udgifter de seneste 4 år har været på 54.000 kr. årligt. Obs. Ekstraordinære store udgifter i år 1 grundet etableringen af ejerforeningen.

*Afstemning 1:*

1. *Kontingentet skal nedsættes*
2. *Kontingentet skal ikke nedsættes*

*Afstemning 2 – hvis A vælges – hvad skal det nedsættes til? (nuværende 2.500 kr.)
A) 2.000
B) 2.100
C) 2.200*